На пасяджэнні, прысвечаным завяршэнню работы ў брыгадзе, падводзіліся выніку ўдзелу ў конкурсе “Лепшы рабочы школьнай рамонтнай брыгады”, заслухоўваліся выступленні брыгадзіраў, членаў брыгады і яе кіраўніка. Дырэктар школы І.Ф.Нікіфаравец падзякавала вучням за выкананую работу і беражлівыя адносіны да маёмасці ўстановы адукацыі. На школьнай лінейцы 11 вучняў атрымалі заслужаныя граматы за добрасумленную працу ў брыгадзе і асабісты ўклад у падрыхтоўку школы да новага навучальнага года. Лепшыя члены рамонтнай брыгады адправіліся ў заахвочвальную экскурсійную паездку ў Полацк, арганізаваную дзякуючы шэфу школы ААТ “Брэстгазаапарат”.